જેમ-જેમ તમે સફળ થતા જાઓ એમ તમારા પર જવાબદારીઓ વધતી જાય છે. લોકોની તમારી પાસેની અપેક્ષા વધતી જાય છે. જેમ કે સચિન તેન્ડુલકરે સેન્ચુરી મારી એ વાત પછી તમને સામાન્ય લાગવા માંડે. સચિનની સેન્ચુરી તમારે માટે સ્વાભાવિક બની ગઈ હોય છે, પણ એને બદલે સચિન જો ૨૩૫ રન ફટકારે તો તમને ચોક્કસ નવાઈ લાગે. સફળતાથી લોકોને સરપ્રાઇઝ કરવાની તમારી એબિલિટી તમે ખોઈ દેતા હો છો. તમારા પર લોકોની અપેક્ષાઓનું પ્રેશર વધી જતું હોય છે. તમે જ્યારે નવા હો ત્યારે તમે જે પણ કરો એથી તમને વાંધો નથી આવતો. તમે એ ફ્રીડમ ભોગવી શકો છો.